OpenLLM-France/wikimedia huggingface dataset:
# Joan Benlloch i Vivó

Joan Baptista Benlloch i Vivó (València, 29 de desembre de 1864 — Madrid, 14 de febrer de 1926) va ser un eclesiàstic, bisbe i cardenal valencià. Va ser bisbe d'Urgell, càrrec amb què també va accedir a la responsabilitat de 55è copríncep d'Andorra, i més tard arquebisbe de Burgos.

## Biografia

Va estudiar al Seminari Conciliar de València on obtingué les llicenciatures en teologia (1887) i dret canònic (1890). Va obtenir el grau de Batxiller en Arts per la Universitat de València.
Va ser coadjutor de la parròquia d'Almàssera (1888) i després rector de la mateixa església. El 1893 fou nomenat rector de la parròquia dels "Sants Joans" de la ciutat de València El 9 d'abril de 1900 va ser nomenat xantre de la catedral de Segòvia i poc després vicari general i vicari capitular. El 16 de novembre de 1901 va ser ordenat bisbe titular d'Hermòpolis Magna i preconitzat Administrador Apostòlic de la diòcesi de Solsona (1895-1901).
El 6 de desembre de 1906 va ser nomenat bisbe d'Urgell, càrrec que va ocupar fins al 1919, que va ser traslladar a Burgos com a arquebisbe de la seua arxidiòcesi.
El 1921 va ser elevat a la dignitat de cardenal del títol de Santa Maria in Ara Coeli, i en aquesta condició va participar en el conclave de 1922 que elegí el papa Pius XI. Entre setembre de 1923 i gener de 1924 el govern espanyol li encomanà una missió diplomàtica a les repúbliques hispanoamericanes.
Es declarava admirador de la poesia de Teodor Llorente i de la poesia en general. A ell es deu la lletra de l'Himne Nacional d'Andorra, tothora vigent. Va ser una persona de tracte afable, el que contrastava amb la cura en la manera de vestir «de la qual es va ocupar sempre amb un mirament que ens recordava a aquells cardenals de l'època del Renaixement».
Està enterrat a la Basílica de la Mare de Déu dels Desemparats. Té dedicada una important avinguda a la ciutat de València.

## Referències

* ↑ Gascón Pelegrí, 1978

## Bibliografia

* (castellà) Vicente Gascón Pelegrí. Prohombres valencianos en los últimos cien años, 1878-1978. València. Caixa d'Estalvis de València, 1978. ISBN 84-500-2630-X
# Carasobarbus exulatus

Carasobarbus exulatus és una espècie de peix cipriniforme de la família dels ciprínids que es troba al Iemen.

## Referències

* ↑ Karaman M. S. 1971. Süsswasserfische der Türkei. 8. Teil. Revision der Barben Europas, Vorderasiens und Nordafrikas. Mitt. Hamb. Zool. Mus. Inst. v. 67. 175-254.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Krupp, F., 1983. Fishes of Saudi Arabia: freshwater fishes of Saudi Arabia and adjacent regions of the Arabian Peninsula. p. 568-636. A Fauna of Saudi Arabia. vol. 5.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Rudolf Günthardt

Rudolf Günthardt (Adliswil, 15 d'octubre de 1936) és un genet suís que va competir durant la dècada de 1950.
El 1960 va prendre part en els Jocs Olímpics d'Estiu de Roma, on va disputar dues proves del programa d'hípica. Amb el cavall Atraba guanyà la medalla de plata en el concurs complet per equips, mentre en el concurs complet individual fou vintè.

## Referències

* ↑ «Olympedia – Rudolf Günthardt». [Consulta: 26 novembre 2021].
# Elmira (Califòrnia)

Elmira és una població dels Estats Units a l'estat de Califòrnia. Segons el cens del 2000 tenia 205 habitants.

## Demografia

Segons el cens del 2000, Elmira tenia 205 habitants, 86 habitatges, i 52 famílies. La densitat de població era de 146,6 habitants/km².
Dels 86 habitatges en un 27,9% hi vivien nens de menys de 18 anys, en un 39,5% hi vivien parelles casades, en un 12,8% dones solteres, i en un 39,5% no eren unitats familiars. En el 36% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3,12.
Per edats la població es repartia de la següent manera: un 24,9% tenia menys de 18 anys, un 7,8% entre 18 i 24, un 29,3% entre 25 i 44, un 29,8% de 45 a 60 i un 8,3% 65 anys o més.
L'edat mediana era de 38 anys. Per cada 100 dones de 18 o més anys hi havia 116,9 homes.
La renda mediana per habitatge era de 48.438 $ i la renda mediana per família de 100.000 $. Els homes tenien una renda mediana de 41.406 $ mentre que les dones 0 $. La renda per capita de la població era de 35.397 $. Cap de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elmira». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Elmira». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Al-Qàssim Gannun

Al-Qàssim Gannun o Kannun ibn Muhàmmad ibn al-Qàssim (? - 948/949) fou emir idríssida del Magrib. Era germà d'al-Hajjam al-Hàssan ibn Muhàmmad ibn al-Qàssim, i aprofitant la lluita entre les tribus lleials als fatimites i la tribu zanata dels miknasa (lleial al califa omeia de Còrdova) es va apoderar del Rif i de la part nord-oest del Magrib i va governar reconeixent la sobirania del califa fatimita. La revolta del kharigita o nukkarita Abu-Yazid Màkhlad ibn Kaydad an-Nukkarí (943-947) va derivar en un regnat relativament tranquil. A la seva mort el va succeir el seu fill Abu-l-Ayx Àhmad ibn al-Qàssim Gannun.

## Bibliografia

* H. Terrace, Histoire du Maroc
# Jen Ellis

Jen Ellis (Boston) és la directora principal de la comunitat i relacions públiques de la companyia de seguretat en Internet Rapid7. Part de la seva responsabilitat gira al voltant de l'educació del Govern en matèria de seguretat per tal d'influir positivament en la legislació i altres iniciatives que poden impactar en la comunitat de seguretat. El 2015, Ellis va testificar davant el Congrés americà sobre els reptes legals que enfronten els investigadors de seguretat i les implicacions de la reforma de la Llei de Frau i la llei federal anti-pirateria nord-americana.
Ellis participa sovint com a experta i com a conferenciant en esdeveniments de la indústria de seguretat incloent HOPE, Derbycon, FONT, diversos BSides, etc.

## Referències

* 1 2 3 «Jen Ellis» (en anglès). Arxivat de l'original el 2016-08-18. [Consulta: 24 juny 2016].
* 1 2 «Hacked Opinions: The legalities of hacking – Jen Ellis | CSO Online» (en anglès). Arxivat de l'original el 2016-08-20. [Consulta: 24 juny 2016].
* ↑ «Monthly Update: March | i am the cavalry» (en anglés). [Consulta: 24 juny 2016].
* ↑ «Security Thunderdome Debate! Tough Topics Edition | USA 2016 | RSA Conference» (en anglès). Arxivat de l'original el 2016-07-21. [Consulta: 24 juny 2016].

## Enllaços externs

* Rapid7
* Interview: Rapid7’s Jen Ellis and Tod Beardsley - Infosecurity Magazine
# Abant (fill de Melamp)

Abant (en grec antic Ἄβας) va ser, segons la mitologia grega, un heroi fill de Melamp, net d'Amitàon i besnet d'el rei d'Argos Abant.
A aquest Abant, fill de Melamp, se li atribueix la paternitat de Lisímaca, casada amb Tàlau i mare d'Adrast. També és el pare "mortal" d'Ídmon, l'endeví que havia heretat les qualitats del seu avi.

## Referències

* ↑ Grimal, Pierre. Diccionari de mitologia grega i romana. Barcelona: edicions de 1984, 2008, p. 1. ISBN 9788496061972.
# Koltur (Koltur)

Koltur és un petit nucli de població situat a la costa est de l'illa de Koltur, a les illes Fèroe. Forma part del municipi de Tórshavn, capital de l'arxipèlag. El 2021 no tenia cap habitant fix. Fins al 2020 era l'únic nucli habitat de l'illa.
El poble és un dels que se citen al document del segle xiv anomenat Hundabrævið, la carta dels gossos. Es tracta d'un text legal que pretenia regular la tinença de gossos a l'arxipèlag.
Durant molts anys només dues famílies van viure a Koltur. Aquestes dues famílies no es parlaven entre elles i al final ningú no en sabia la raó, ni tan sols les pròpies famílies en discòrdia.
Entre els anys 1989 i 1994 no hi va viure ningú al poble i, per tant, l'illa va quedar deshabitada. Tanmateix, el 1994 la família Patursson de Kirkjubøur s'hi va traslladar.
No hi ha cap ferri que visiti Koltur, només un helicòpter que arriba fins a l'illa tres cops per setmana.

## Referències

* ↑ «Statistical Database» (en anglès). Statbank. Arxivat de l'original el 2020-07-06. [Consulta: 14 novembre 2019]. «Base de dades estadística de les Illes Fèroe»
* ↑ «Heimabeiti» (en feroès). Arxivat de l'original el 2015-07-15. [Consulta: 30 setembre 2019].
* 1 2 3 «Koltur» (en anglès). faroeislands.dk. [Consulta: 16 desembre 2019].

## Vegeu també

* Llista de municipis de les Illes Fèroe.

## Enllaços externs

* Pàgina de l'ajuntament de Tórshavn. (feroès) (anglès)
# Rudolf Hiden

Rudolf Hiden o Rodolphe Hiden (Graz, 9 de març de 1909 - Viena, 11 de setembre de 1973) fou un futbolista austríac de la dècada de 1930.
El 1930, Herbert Chapman intentà fitxar-lo per l'Arsenal FC. El 1933 fitxà pel RC Paris juntament amb Auguste Jordan i adoptà la nacionalitat francesa. Fou el porter del Wunderteam d'Àustria i també jugà un partit amb França.
Posteriorment entrenà a Itàlia a clubs com Palermo.

## Palmarès
### RC Paris

* Division 1: 1935-36
* Coupe de France: 1935-36, 1938-39, 1939-40

## Referències

* ↑ Football: Home and away: how Arsenal's imports have changed the game | Independent, The (London) | Find Articles at BNET.com
* ↑ Players Appearing for Two or More Countries Arxivat 2008-08-03 a Wayback Machine. - RSSSF
* ↑ Rudolf Hiden a National-Football-Teams.com (anglès)
# La Casota de Matamala

La Casota de Matamala és una masia de Sant Hilari Sacalm (Selva) inclosa a l'Inventari del Patrimoni Arquitectònic de Catalunya.

## Descripció

La Casota de Matamala està situada als afores del nucli urbà de Sant Hilari, just abans de la cruïlla St.Hilari-Vic i St.Hilari-Viladrau.
La formen un conjunt d'edificacions, la principal de les quals és un edifici rectangular de planta baixa i dos pisos, cobert per una teulada a quatre vessants i ràfec de fusta. A la façana principal d'aquest cos, trobem la porta d'entrada, amb un porxo sostingut per dues columnes d'estil clàssic cobert per una teulada a tres vessants. A cada costat hi ha dues finestres rectangulars, protegides per una reixa de ferro forjat coronada per una creu, i a nivell dels forjats hi ha esgrafiats. Al primer i segon pis, cinc obertures rectangulars, situades en el mateix eix d'obertura que les obertures de la planta baixa. Totes les obertures estan emmarcades. La façana està arrebossada i pintada de color cru amb línies de color vermell a la cadena cantonera i a les impostes.
Al costat, hi ha diverses edificacions d'ús agrícola, serveis i la masoveria.

## Història

La casota de Matamala apareix esmentada en un fogatge de l'any 1553. Amb tot, l'edifici actual data del segle xx.

## Referències

* 1 2 3 4 «La Casota de Matamala». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# Els patriotes

Els patriotes (títol original: Les Patriotes) és una pel·lícula francesa d'Éric Rochant estrenada l'any 1994, que detalla el recorregut d'un jove francès en els serveis d'informació israelians. Ha estat doblada al català.
El film detalla els mètodes implacables d'agents israelians de la fictícia « unitat 238 », unitat visiblement inspirada en « Lekem », servei especialitzat d'informació científica l'existència del qual va ser molt de temps mantingut en secret al si mateix d'Israel, i que va ser oficialment suprimit l'any 1986 després de l'afer Pollard.
El personatge encarnat per Bernard El Gall, Bill Haydon, és anomenat així en referència a Bill Haydon, un personatge de la novel·la El talp de John le Carré, autor que ha influït Éric Rochant per aquest film.

## Argument

Ariel Brenner, un jove jueu parisenc de 18 anys, decideix marxar a Israel per viure en un kibbutz. És més tard reclutat pels serveis secrets. Primer candidat per entrar al Mossad, és finalment reclutat per un servei independent anomenat Unitat 238.
Les seves funcions el portaran a estar barrejat en dos assumptes prou diferents, tots dos inspirats en fets reals.
Primer, la manipulació d'un físic francès implicat en un projecte de construcció d'una central nuclear per un país àrab (i que recorda l'acció del Mossad que conduirà al bombardeig per l'aviació israeliana de la planta nuclear d'Osirak a Iraq, l'operació Òpera l'any 1981).
A continuació, la intervenció d'un oficial de la informació estatunidenca, de confessió jueva, que contacta els serveis secrets israelians (molt inspirada en la història de Jonathan Pollard, que va lliurar secrets a Israel, encara que els noms de les persones i institucions implicades hagin estat modificades al film).

## Repartiment

* Yvan Attal: Ariel
* Richard Masur: Jeremy Pelman
* Yossi Banai: Yossi
* Nancy Allen: Catherine Pelman
* Bernard El Gall: Bill Haydon
* Allen Garfield: Eagleman
* Sandrine Kiberlain: Marie-Claude
* Maurici Bénichou: Yuri
* Emmanuelle Devos: Rachel
* Hippolyte Girardot: Daniel
* Christine Pascal: Laurence
* Jean-François Stévenin: Rémy Prieur
* André Engel: el pare Brenner
* Élizabeth Macocco: la mare Brenner
* Dan Toren: Ran Ostrovitch
* Ezra Kafri: el 3r instructor
* Rami Danon: Pinkhas
* Roger Mirmont i Myriem Roussel: els amics de Laurence
* Makram Khoury: Barak
* Éva Darlan: Sra Prieur
* Beata Nilska: Héléna
* John Pàg. Ryan: Arthur

## Premis i nominacions

* 1994: Festival de Canes: Nominada a la Palma d'Or (millor pel·lícula)
* 1994: Premis César: 1 Nominació

## Referències

* ↑ «Els patriotes». esadir.cat.
* ↑ «Les Patriotes». Allociné.
# Aeroport de Kagoshima

L'Aeroport de Kagoshima (鹿児島空港, Kagoshima Kūkō) (codi IATA: KOJ, codi OACI: RJFK) és un aeroport del Japó a l'illa de Kyūshū. Està situat a la població de Kirishima de la prefectura de Kagoshima, uns 30 quilòmetres al nord-est del centre de la ciutat de Kagoshima. És el segon aeroport amb més trànsit de Kyūshū després de l'Aeroport de Fukuoka.
Les aerolínies New Japan Aviation i Japan Air Commuter, aquesta una filial regional de Japan Airlines, tenen la seva seu a l'aeroport.

## Història

L'actual aeroport es va inaugurar l'any 1972, substituint les funcions d'un antic aeròdrom de la Marina Imperial Japonesa al barri de Kamoike, molt més a prop del centre de Kagoshima. Aquest havia estat el principal aeroport de la ciutat des de l'any 1957. La zona de l'antic aeroport es va edificar com a "ciutat nova" amb molts edificis residencials i d'oficines i actualment allotja, per exemple, la seu del govern de la Prefectura de Kagoshima.
La pista d'aterratge tenia inicialment una longitud de 2500 m. L'any 1980 es va allargar fins als 3000m. L'any 1982 es va inaugurar una terminal internacional i el 1987 una terminal de mercaderies.

## Referències

* ↑ AIS Japan Arxivat 17 maig 2016 at the Portuguese Web Archive
* ↑ «Japan Air Commuter». [Consulta: 22 maig 2015].
* 1 2 «鹿児島空港». Osaka Civil Aviation Bureau. Arxivat de l'original el 15 de gener 2019. [Consulta: 21 maig 2015].
* ↑ «Kagoshima» (en japonès). Yomiuri.

## Enllaços externs

* Lloc web oficial (japonès) (anglès) (coreà) (xinès)
* Historial d'accidents de l'Aeroport de Kagoshima a Aviation Safety Network (anglès)
* Informació de l'aeroport del World Aero Data
# Leave in Silence

«Leave in Silence» és el tercer senzill de A Broken Frame, àlbum de la banda britànica Depeche Mode, i va ser llançat el 16 d'agost de 1982. Va ser enregistrada als Blackwing Studios i fou la primera cançó de la banda que tingués més d'una remescla, concretament està disponible en quatre versions diferents: la versió de l'àlbum, la versió del senzill, una de més extensa que apareix en l'edició de l'àlbum publicada a Amèrica i Japó, i una de més lenta gairebé a cappella.
La cara-B és "Excerpt from: My Secret Garden" és una versió instrumental de "My Secret Garden". També van editar una versió titulada "Further Excerpts From: My Secret Garden" més llarga inclosa en les edicions americana i japonesa d'A Broken Frame.
El videoclip del senzill fou dirigit per Julien Temple. El grup no quedà content amb el resultat final i tampoc el van incloure en la compilació de videoclips Some Great Videos.

## Llista de cançons

Totes les cançons foren escrites per Martin Gore:

### 7": Mute / 7Bong1 (Regne Unit)

* "Leave in Silence" – 4:00
* "Excerpt From: My Secret Garden" – 3:16

### 12": Mute / 12Bong1 (Regne Unit)

* "Leave in Silence (Longer)" – 6:32
* "Further Excerpts From: My Secret Garden" – 4:23
* "Leave in Silence (Quieter)" – 3:42

### CD: Mute / CDBong1 (Regne Unit, 1991) i Sire / Reprise 40294-2 (Estats Units, 1991 i 2004)

* "Leave in Silence" – 4:00
* "Excerpt From: My Secret Garden" – 3:16
* "Leave in Silence (Longer)" – 6:32
* "Further Excerpts From: My Secret Garden" – 4:23
* "Leave in Silence (Quieter)" – 3:42

## Referències

* ↑ «Depeche Mode Discography».
* ↑ Leave in silence a IMDB
* ↑ Leave in silence a discogs
* 1 2 3 «DM archives > Discography / Singles > Leave in Silence» (en anglès). Depeche Mode. [Consulta: 27 agost 2013].

## Enllaços externs

* Leave in Silence a DepecheMode.com (anglès)
# Cap Negret

El Cap Negret és un cap de l'illa d'Eivissa, que limita pel nord la badia de Sant Antoni de Portmany. Es troba a la vénda de Cas Ramons i al municipi de Sant Antoni de Portmany.

## Referències

* ↑ «Cap Negret». Gran Enciclopèdia Catalana. Barcelona: Grup Enciclopèdia Catalana.
* ↑ Enciclopèdia d'Eivissa i Formentera, cap Negret

## Vegeu també

* Platja de Punta Galera
# Hygromia

Hygromia és un gènere de gastròpodes eupulmonats terrestres de la família Hygromiidae, i el gènere tipus de la família.

## Taxonomia

El gènere Higromia inclou cinc espècies, una d'elles extinta:
* Hygromia carinatissima (Sacco, 1886) †
* Hygromia cinctella (Draparnaud, 1801)
* Hygromia limbata (Draparnaud, 1805)
* Hygromia odecea (Bourguignat, 1882)
* Hygromia tassyi (Bourguignat, 1884)
* Hygromia limbata
* Hygromia cinctella

## Referències

* ↑ «WoRMS - World Register of Marine Species - Hygromia Risso, 1826». [Consulta: 9 agost 2021].
# Rudolf Gramlich

Rudolf Gramlich (6 de juny de 1908 - 14 de març de 1988) fou un futbolista alemany. Va formar part de l'equip alemany a la Copa del Món de 1934.
# Latavious Williams

Latavious Williams (Starkville, Estats Units, 29 de març de 1989) és un jugador professional de bàsquet estatunidenc que juga a la posició de pivot.

## Trajectòria

El 29 d'agost de 2014 es va fer públic el seu fitxatge pel Bilbao Basket per a la temporada 2014-15 de la lliga ACB.

### Clubs

* Temporada 2009-2010: Tulsa 66ers, Estats Units (D-League)
* Temporada 2010-2011: Tulsa 66ers, Estats Units (D-League)
* Temporada 2011-2012: Club Joventut de Badalona (ACB)
* Temporada 2012-2013: Brose Baskets, Alemanya (Lliga alemanya de bàsquet i Eurolliga). Abandona l'equip al desembre.
* Temporada 2012-2013: Cajasol de Sevilla (ACB i ULEB EuroCup). Arriba a l'equip al desembre.
* Temporada 2013-2014: Cajasol de Sevilla (ACB). Abandona l'equip al desembre.
* Temporada 2013-2014: Bilbao Basket (ACB)

### Distincions Individuals

* Temporada 2011-12. Club Joventut de Badalona. ACB. Jugador més espectacular.

## Referències

* ↑ «Latavious Williams, potencial físico para el Bilbao Basket» (en castellà). acb.com. Arxivat de l'original el 2014-08-30. [Consulta: 30 agost 2014].
* ↑ Latavious Williams llega al Cajasol para suplir la marcha de Dozier Arxivat 2012-12-04 a Wayback Machine. (castellà)

## Enllaços externs

* Latavious Williams jugador a l'ACB
# Emparedat

«Emparedat» té aquests significats:
* Emparedat, qui és mort per emparedament
* Emparedat, qui viu tancat i dedicat a la vida espiritual com les emparedades
* Emparedat, tipus d'entrepà o sandvitx
# Alarm für Cobra 11 – Die Autobahnpolizei

Alarm für Cobra 11 - Die Autobahnpolizei (titulada en castellà Alerta Cobra) és una sèrie de televisió alemanya, de molta popularitat en el seu país d'origen, sobre un equip de dos policies d'autopista. Al principi l'acció se situava prop de Berlín i posteriorment en l'estat de Renània del Nord-Westfàlia. La sèrie també s'ha emès a Portugal, Hongria, Itàlia, Espanya, Eslovàquia, Àustria República Txeca, Suïssa, Països Baixos, Moldàvia, Estònia, Polònia, Croàcia, França, Bulgària i Turquia. Després de més de quinze anys en antena el protagonista de la sèrie, Semir, ha tingut diversos companys, alguns han mort en la ficció i altres ho han deixat per motius personals. Els efectes especials són un dels motius d'atracció per a l'espectador. A Espanya s'emet de dilluns a divendres al matí a Cuatro. També s'emet per AXN.

## Enllaços externs

* Alerta Cobra: RTL.de (alemany)
* Alerta Cobra: Spoiler Arxivat 2012-06-28 a Wayback Machine. (alemany)
# Jens Jacob Asmussen Worsaae

Jens Jacob Asmussen Worsaae (Vejle, 14 de març de 1821 - Copenhaguen, 15 d'agost de 1885) va ser un arqueòleg i historiador danès considerat generalment com el primer arqueòleg professional modern.
Worssae va ser el successor de Christian Jürgensen Thomsen en el càrrec de director del Museu Nacional de Dinamarca. Cap al 1840 i utilitzant el mètode de l'estratigrafia va poder confirmar la realitat del sistema de les tres edats (Pedra Bronze i Ferro) proposat pel seu predecessor.
Comissionat pel rei de Dinamarca, Cristià VII, va fer viatges per nombrosos països del nord i centre d'Europa (Suècia, Àustria, Alemanya, Suïssa) i de 1846 a 1847 residí a les Illes Britàniques i Irlanda estudiant la cultura vikinga, va fer nombrosos dibuixos en aquarel·la sobre les mostres trobades i va publicar un treball sobre el tema de la civilització nòrdica a les Illes britàniques i Irlanda en danès el 1851 que va ser traduït a l'anglès el 1852.
Per l'estudi de l'acumulació de closques d'ostres a Dinamarca va trobar artefactes de sílex i altres materials que va considerar obra de l'home primitiu.
Worsaae va tenir un gran reconeixement científic en els ambients culturals de l'època.
Worsaae va expressar que només l'estatigrafia i l'estudi de les restes deixades pels homes primitius ens donaran pistes per establir la història de la humanitat antiga.
# APIC

APIC, acrònim en anglès d'Advanced Programmable Interrupt Controller.
És un controlador d'interrupcions, incorporat a la placa base i dissenyat per al multiprocés, concretament per a poder incorporar múltiples microprocessadors a la placa base. Proporciona capacitat multiprocés, més IRQ i maneig més ràpid de les interrupcions. Algunes plaques base suporten "Local APIC" a pesar de ser plaques monoprocesador. L'avantatge és un millor (i més ràpid) maneig dels IRQ.